
Предоставяне на достъп до обществена информация

I. Информация за услугата.
Обществена информация е всяка информация, свързана с обществения живот в Република България и даваща възможност на гражданите да си съставят собствено мнение относно дейността на задължените по закона субекти.
Информация от обществения сектор е всяка информация, обективирана върху хартиен, електронен или друг носител, включително съхранена като звукозапис или видеозапис, и събрана или създадена от организация от обществения сектор.

II. Правно основание.
Закон за достъп до обществена информация
 
III. Начин на заявяване.
Достъп до обществена информация се предоставя въз основа на писмено заявление или устно запитване.
В ОУ „Св. св. Кирил и Методий“ можете да подадете писмено заявление по един от следните начини:
- в канцеларията на училището - всеки работен ден от 08.00 до 17.00 ч. с обедна почивка от 12.00 часа до 13.00 часа;
- чрез лицензиран пощенски оператор (поща, куриерска фирма);
[bookmark: _Hlk241150633]- по електронна поща: info-300202@edu.mon.bg.
Устните запитвания за достъп до обществена информация се приемат от завеждащия административна служба в канцеларията на училището и се съставя протокол за приемането им.
Заявлението за предоставяне на достъп до обществена информация трябва да съдържа:
1. трите имена, съответното наименование и седалището на заявителя;
2. описание на исканата информация;
3. предпочитаната форма за предоставяне на достъп до исканата информация;
4. адрес за кореспонденция със заявителя.
Получените заявления – попълнен образец или друго писмено искане, се оставят без разглеждане, ако не съдържат данните по т. 1, т. 2 и/или т. 4.
Като форма за предоставяне на достъп до обществена информация можете да посочите една или повече от следните форми: 
- преглед на информацията - оригинал или копие;
- устна справка;
- разпечатване, ксерокопие, писмена справка;
- запис на CD и/или DVD;
- предоставяне на копия по електронен път - по електронна поща.
Лица, които имат зрителни увреждания или увреждания на слухово-говорния апарат, могат да поискат достъп във форма, отговаряща на техните комуникативни възможности.



ІV. Информация за предоставяне на услугата по електронен път
Ниво на предоставяне на услугата - двустранна комуникация: заявяване и получаване на услуги изцяло по електронен път, включително електронно подаване на данни и документи и/или електронна обработка на формуляри (електронни форми).
- Интернет адрес, на който се намира формулярът за нейното заявяване - treto.yankov.net
- Интернет адрес за служебно заявяване - info-300202@edu.mon.bg
- Вид на услугата - първична;
- Средства за електронна идентификация – не си изисква електронен подпис или друг вид електронна идентификация.
 
V. Ход на процедурата и срок за предоставяне на услугата.
Писмените заявления се разглеждат в 14-дневен срок от датата на регистрирането им във входящия дневник на училището.
За заявления, за които е направено писмено уведомление за уточняване предмета на исканата информация, срокът започва да тече от датата на уточняването на предмета на исканата обществена информация.
Срокът може да бъде удължен:
- с не повече от 10 дни, когато исканата информация е в голям обем и е необходимо допълнително време за нейната подготовка. 
- с не повече от 14 дни и когато исканата обществена информация се отнася до трето лице и е необходимо неговото съгласие за предоставянето й.
Директорът на ОУ „Св. св. Кирил и Методий“ взима решения за предоставяне или за отказ за предоставяне, както и за предоставяне на частичен достъп до исканата обществена информация. 

VІ. Срок на действие.
Безсрочно.
 
VIІ. Предоставяне на достъп до обществена информация.
Предоставянето на информацията може да бъде извършено по един от следните начини в зависимост от посоченото желание:
- на място в канцеларията на училището;
- на електронен адрес, посочен от заявителя;
- чрез лицензиран пощенски оператор като вътрешна препоръчана пощенска пратка, вътрешна куриерска пратка или международна препоръчана пощенска пратка.
Изпращането чрез лицензиран пощенски оператор е за сметка на заявителя. При изпращане в чужда държава цената на пощенската услуга се предплаща от заявителя.
Когато информацията се предоставя на място в училището, тя се получава:
- лично – срещу документ за самоличност; 
- от съпруг, родител или дете – с писмено пълномощно /оригинал или копие, като се представя оригиналът за сверка/;
- от адвокат – с писмено пълномощно или договор за правна помощ;
- от други лица – с приложено писмено пълномощно с нотариална заверка на подписа /оригинал или копие, като се представя оригиналът за сверка/
Достъпът до обществена информация се предоставя след заплащане на разходите по предоставяне на информацията, определени със заповед на министъра на финансите № ЗМФ-1472/29.11.2011 г. (обн. ДВ, бр. 98 от 2011 г.). 
[bookmark: _GoBack]Заплащането на разходите можете да направите по банкова сметка на ОУ „Св. св. Кирил и Методий“ – Първа инвестиционна банка, клон – Горна Оряховица, IBAN: BG 25FINV91503116812891, BIC – FINVBGSF.
Разходите, които трябва да бъдат заплатени, се посочват в решението на директора на ОУ „Св. св. Кирил и Методий“.

VІІІ. Предоставяне на информация от обществения сектор за повторно използване.
1. Какво е информация от обществения сектор за повторно използване. 
Повторно използване на информация от обществения сектор е използването й за търговски или нетърговски цели, различни от първоначалната цел, за която е била създадена в рамките на правомощията или функциите на организация от обществения сектор.
ОУ „Св. св. Кирил и Методий“ не е длъжно да предоставя информация за повторно използване, когато това изисква нейното създаване, събиране или преработване или когато е свързано с предоставяне на части от документи или други материали, което изисква усилия, излизащи извън рамките на обичайната операция.
2. Начин на подаване на заявление за предоставяне на информация от обществения сектор за повторно използване.
ОУ „Св. св. Кирил и Методий“ предоставя информация от обществения сектор за повторно използване след отправяне на писмено искане или устно запитване.
Заявлението може да се подаде по един от начините указани в т.II.
3. Срок за разглеждане на заявлението.
Писмените заявления се разглеждат в 14-дневен срок от датата на регистрирането им във входящия дневник на училището.
В случаите, когато исканата информация се характеризира със сложност и изисква повече време за предоставянето й, срокът може да бъде удължен с до 14 дни.
4. Предоставяне или отказ за предоставяне на информация от обществения сектор за повторно използване.
Директорът на ОУ „Св. св. Кирил и Методий“ взима решения за предоставяне или за отказ за предоставяне исканата информация. 
Информация от обществения сектор се предоставя за повторно използване след заплащане на материалните разходи по предоставянето й, определени с тарифа, приета от Министерския съвет.
Заплащането на разходите можете да направите по един от начините, посочени в т. VIІ.
Информацията може да получите по един от начините, посочени в т. VIІ.
 
IX. Ред, включително срокове за обжалване.
В 14-дневен срок от получаване на решението, то може да се обжалва пред съответния административен съд по реда на Административнопроцесуалния кодекс.

